CELEX: 62017CN0343
Language: hu
Date: 2017-06-08 00:00:00
Title: C-343/17. sz. ügy: A Nederlandstalige rechtbank van eerste aanleg Brussel (Belgium) által 2017. június 8-án benyújtott előzetes döntéshozatal iránti kérelem – Fremoluc NV kontra Agentschap voor Grond- en Woonbeleid voor Vlaams-Brabant (Vlabinvest ABP)és társai, beavatkozó fél: Vlaams Gewest

11.9.2017   
            
            
               HU
            
            
               Az Európai Unió Hivatalos Lapja
            
            
               C 300/14
            
         A Nederlandstalige rechtbank van eerste aanleg Brussel (Belgium) által 2017. június 8-án benyújtott előzetes döntéshozatal iránti kérelem – Fremoluc NV kontra Agentschap voor Grond- en Woonbeleid voor Vlaams-Brabant (Vlabinvest ABP)és társai, beavatkozó fél: Vlaams Gewest
   (C-343/17. sz. ügy)
   (2017/C 300/18)
   Az eljárás nyelve: holland
   
      A kérdést előterjesztő bíróság
   
   Nederlandstalige rechtbank van eerste aanleg Brussel
   
      Az alapeljárás felei
   
   
      Felperes: Fremoluc NV
   
      Alperesek: Agentschap voor Grond- en Woonbeleid voor Vlaams-Brabant (Vlabinvest ABP), Vlaams Financieringsfonds voor Grond- en Woonbeleid voor Vlaams-Brabant, Vlaamse Maatschappij voor Sociaal Wonen NV (VMSW), Christof De Knop, Valérie De Knop, Melissa De Knop, Joanna De Keersmaecker, Marie-Jeanne Thielemans
   
      Beavatkozó fél: Vlaams Gewest
   
      Az előzetes döntéshozatalra előterjesztett kérdések
   
   Úgy kell-e értelmezni az Európai Unió működéséről szóló szerződés 21., 45., 49. és 63. cikkét, valamint az Unió polgárainak és családtagjaiknak a tagállamok területén történő szabad mozgáshoz és tartózkodáshoz való jogáról szóló, 2004. április 29-i 2004/38/EK irányelv (1) 22. és 24. cikkét, hogy azokkal ellentétes az olyan szabályozás, amely szerint valamely hatóság ingatlanfejlesztést végez azzal a céllal, hogy kedvező feltételekkel kínálja a telkeket a telkek és lakások adásvételének és bérlésének piacán olyan személyek előnyben részesítésével, akik szoros társadalmi, gazdasági, szociális vagy kulturális kapcsolatban állnak e hatóság illetékességi területével, miközben
   
               —
            
            
               a Flamand Brabant tartományi tanácsnak a Vlabinvest APB-nek, a Flamand Brabant tartomány telek- és lakásügyi ügynökségének működéséről és igazgatásáról szóló tartományi rendeletről szóló, 2014. február 25-i rendelete és
            
         
               —
            
            
               a flamand kormánynak a flamand szociális lakásokkal foglalkozó társaság és szociális lakásépítéssel foglalkozó társaság általi, a Flamand Lakáskódex végrehajtása érdekében történő telekátruházás feltételeiről szóló, 2006. szeptember 29-i rendelete 2/2. cikke (valamint a flamand kormánynak a szociálisbérlakás-rendszer Flamand Lakáskódex VII. címének végrehajtása érdekében történő szabályozásáról szóló, 2007. október 12-i rendelete 17. cikkének (2)–(6) bekezdése)
            
         szerinti, összefüggően értelmezett szabályozáshoz hasonlóan olyan jövedelemfüggő feltételeket alkalmaznak, amelyeket e személyek túlnyomó részben képesek teljesíteni?
   
      (1)  HL 2004. L 158., 77. o.; magyar nyelvű különkiadás 5. fejezet, 5. kötet, 46. o.; helyesbítés: HL 2004. L 274., 47. o.